5 Wenke vir ’n Kersfees sonder skuld - Voelgoed
Tuis Voelgoed Aktueel 5 Wenke vir ’n Kersfees sonder skuld
5 Wenke vir ’n Kersfees sonder skuld
Die beste geskenk wat jy vir jouself hierdie Kersfees kan gee is finansiële stabiliteit.
Dit is okei om nie vir almal geskenke te koop nie, veral as jy weet dat jy dit nie kan bekostig nie. ŉ Kaartjie beteken meer as die duurste parfuum. En goedkoop geskenke is by vere die beste.
Hier is 5 wenke om seker te maak dat hierdie feesseisoen jou nie met ŉ gat in die sak los nie.
1. Stop! Een is meer as genoeg
Jy het ŉ week terug vir jou vriendin die mooiste hangertjie gekoop, maar nou wil jy sommer ŉ boks chocolates ook by sit. Stop net daar. Een geskenk is meer as genoeg. Wanneer jy dit in gedagte hou om vir elkeen net een ding te koop sal jy meer geld spaar. Wie weet, dalk het jy genoeg geld oor om jouself te bederf.
2. Jy is nie Kersvader nie
Jy hoef nie vir almal ŉ iets te koop nie. Maak ŉ lysie en besluit wie die belangrikste mense in jou lewe is. Die twee worshondjies hoef ook nie hierdie Kersfees ŉ geskenk te kry nie. Bederf hulle net met baie liefde.
3. Koop slim en betaal min
Jy kan sommer oor die internet Kersgeskenke koop. Jy sal verseker op goeie pryse afkom. Moet net nie wag om op die laaste nippertjie iets aanlyn te bestel nie. Dit neem soms ŉ hele rukkie voordat jy dit ontvang. Die voordeel hiervan is dat jy nie van plek tot plek hoef te ry, opsoek na die perfekte geskenk nie. Só spaar jy ook brandstof.
4. Wanneer jy iets maak, spaar jy meer
Gebruik net dit wat jy by die huis het en maak iets daaruit. Jy kan sommer op die internet kyk vir oulike idees. Dit is ook altyd pret om saam met jou kinders Kersversierings te maak.
Kliek hier vir 20 maklike versierings vir jou Kerstafel.
5. Koop jou geskenke ver vooruit
Maak ŉ gewoonte daarvan om elke maand ten minste een Kersgeskenk vir iemand te koop. Teen die tyd wat dit Kersfees is, het jy alreeds almal sin gekoop. As jy dit só doen sal jy definitief elke feesseisoen minder uitgawes hê.